ביל פטרסון

ביל פטרסון (באנגלית: Bill Paterson; נולד ב-3 ביוני 1945) הוא שחקן סקוטי.

ביוגרפיה
פטרסון נולד בגלאזגו. הוא עבד שלוש שנים בבנייה כשולייה של חשב כמויות (quantity surveyor). אחר כך למד ב"אקדמה הסקוטית המלכותית למוזיקה ודרמה".

הופעתו המקצועית הראשונה הייתה בשנת 1967 במחזה "עלייתו הנמנעת של ארתורו אוי" מאת ברטולט ברכט לצידו של לאונרד רוסיטר ב-Citizens Theatre בגלאזגו. ב-1970 הצטרף פטרסון לתיאטרון לצעירים, והיה שחקן ועוזר במאי בתיאטרון עד 1972. אז עזב את התיאטרון כדי להופיע עם בילי קונולי במופע "The Great Northern Welly Boot Show" בפסטיבל אדינבורו. שנים אחר כך עבדו פטרסון וקונולי שוב יחד במחזה של קונולי "An Me Wi' a Bad Leg Tae".

מרבית שנות השבעים הופיע פטרסון עם להקת התיאטרון של ג'ון מקגארת' 7:84. הם יצאו לסיבוב הופעות בבריטניה ובאירופה, ושיחקו במחזות כמו "The Cheviot, the Stag, and the Black Black Oil" מאת מקגארת'. הוא היה בין המייסדים של 7:84. הופעת הבכורה של פטרסון בלונדון הייתה עם הלהקה בשנת 1976. בפסטיבל אדינבורו ובלונדון שיחק פטרסון במחזה הראשון של ג'ון ביירן "Writer's Cramp". בווסט אנד הופיע לראשונה בתפקיד הראשי ב-Whose Life Is It Anyway? בתיאטרון סבוי ב-1979.

בהמשך התבססה הקריירה של פטרסון בטלוויזיה. בין הופעותיו הראשונות ב-1978 היו בדרמה זוכת פרס באפט"א "Licking Hitler", ובתפקיד המלך ג'יימס בסדרת הטלוויזיה "ויל שייקספיר". ב-1981 גילם את דמותו של לופכין בהפקה של ה-BBC ל"גן הדובדבנים". עם זאת פטרסון לא זנח את התיאטרון. ב-1982 היה מועמד לפרס אוליבייה על תפקידו כשווייק במחזה נוסף של ברכט "שווייק במלחמת העולם השנייה" בתיאטרון הלאומי. הוא השתתף בהפקה המקורית של התיאטרון הלאומי של "ברנשים וחתיכות" (1982), במחזה "העלמה והמוות" בתיאטרון רויאל קורט ובתיאטרון "הדוכס מיורק" (1991-1992) ובמחזה "איוואנוב" בתיאטרון אלמיידה שבלונדון ובתיאטרון מאלי במוסקבה (1997). בקיץ 2010 שיחק פטרסון במחזה "Earthquakes in London" בתיאטרון הלאומי.

בשנות השמונים החל פטרסון להופיע גם בסרטי קולנוע בהם "דמעות של שתיקה", "נחמות קטנות" ו-"A Private Function" (כולם ב-1984). עוד השתתף בסרט "Dutch Girls" (1985), "הרפתקאות הברון מינכהאוזן" (1987), "המכשפות" (1990), "אוהב אותך בטירוף" (1990), "צ'פלין" (1992), "ריצ'רד השלישי" סרטו של סר איאן מקלן (1995), "צעירים יפים ומבריקים" (2003), "מיס פוטר" (2006), "איך לאבד חברים ולהרחיק אנשים" (2008) וב-"Creation".
ב-1997 השתתף ב"ספייס וורלד - הסרט" בתפקיד בריאן.

במסגרת תפקידיו הרבים בטלוויזיה שיחק כנבל אלי פרייזר בעונה השנייה של הסדרה "Auf Wiedersehen, Pet" בשנת 1986. עוד השתתף ב"כל אנשי סמיילי" (1982), "הבלש המזמר" (1986), "טראפיק" (1988), "דרך העורב" (1996), ובעיבוד הטלוויזיוני ל"דוקטור ז'יוואגו" מ-2002.

בהמשך רוב הופעותיו בטלוויזיה היו עבור ה-BBC. הוא כיכב בתפקיד ד"ר דאגלס מוניהן בשלוש עונות של הדרמה העל-טבעית "Sea of Souls". ב-1999 גילם את ד"ר גיבסון בעיבוד לרומן "רעיות ובנות" מאת אליזבת גסקל. ב-2008 השתתף כמר מיגלס במיני-סדרה "דוריט הקטנה", עיבוד לרומן באותו שם מאת צ'ארלס דיקנס. עוד ב-2008 שיחק בעונה הראשונה של "צדק פלילי". ב-2009 הוא גילם את דמותו של ד"ר ג'יימס ניבן בסדרה "Spanish Flu: The Forgotten Fallen", ובתפקיד ג'ורג' קאסל ב"חוק וסדר: בריטניה".

לאורך הקריה שלו הופיע פטרסון באופן קבוע בתוכניות רדיו, כקריין בתוכניות דוקומנטריות וכמשתתף בתסכיתי דרמה. ב-1981 השתתף בעיבוד המקורי של רדיו ה-BBC ל"מדריך הטרמפיסט לגלקסיה", וב-2005 חזר והופיע בתפקיד דומה ב-"The Hitchhiker's Guide to the Galaxy: Quandary Phase". עוד גילם ברדיו את דמותו של ראש אגף מבצעים פרסי אלליין בעיבוד של רדיו 4 של ה-BBC לרומן "החפרפרת" (Tinker Tailor Soldier Spy).

ב-2010 כיכב פטרסון בפרק "ניצחון הדאלקים" בסדרה "דוקטור הו" בתפקיד פרופ' אדווין ברייסוול. באותה דמות שיחק גם בפרק הסיום של אותה עונה "הפנדוריקה נפתחת". עוד באותה שנה היה קריין בסדרה הדוקומנטרית "Birds Britannia".

ב-2011 שיחק פטרסון בתפקיד השופט בסרט הטלוויזיה "Fast Freddie, The Widow and Me". בדרמה התקופתית "זרה" בהפקת "Starz" מופיע פטרסון בתפקיד עורך הדין נד גאוון.

ב-2003 החל פטרסון לשדר ברדיו BBC Scotland תוכנית סיפורים אודות ילדותו בגלאזגו "Tales From the Back Green". הסיפורים יצאו לאור בספר בהוצאת Hodder בשנת 2008.
ב-2009 היה פטרסון קריין בתוכנית הטלוויזיה "1929 - The Great Crash" של ה-BBC, על קריסת הבורסה בוול סטריט. ב-2012 השתתף בגרסת ה-DVD של "Edinburgh Military Tattoo", וב-2012 שיחק בתפקיד אדם סמית במחזה "The Low Road" בתיאטרון רויאל קורט.

חיים אישיים
ב-1984 התחתן פטרסון עם מעצבת הבמה הילדגרד בצ'טלר. לבני הזוג יש בן ובת והם מתגוררים בלונדון.

פילמוגרפיה
 שנה שם שם באנגלית תפקיד הערות 1974–1983 Play for Today תפקידים שונים תוכנית טלוויזיה 1976 The Flight of the Heron סמל 1977 Backs to the Land פורבס סיטקון1978 ITV Playhouse גארי תוכנית טלוויזיה חיי שייקספיר Life of Shakespeare ג'יימס הראשון, מלך אנגליה The Odd Job סמל מול1979 יום בהיר אחד One Fine Day סרט טלוויזיה Telford's Change קווין סדרת טלוויזיה Scottish Playbill 1979 - 1981 Crown Court ד"ר רתרפורד סדרת טלוויזיה 1980 The Lost Tribe משה קיידן מיני סדרה 1981 גן הדובדבנים The Cherry Orchard לופכין סרט טלוויזיה 1982 כל אנשי סמיילי Smiley's People לאודר סטריקלנד מיני סדרה1983 The Ploughman's Lunch מרצה One of Ourselves מר דאלי סרט טלוויזיה1984 נחמות קטנות Comfort and Joy אלן דמעות של שתיקה The Killing Fields ד"ר מקינטייר Scotland's Story דייוויד קירקווד / תומאס מיור A Private Function מוריס וורמולד 1985 Dutch Girls מול סרט טלוויזיה1986 Auf Wiedersehen, Pet אלי פרייזר סדרת טלוויזיה מותו של עיתונאי Defence of the Realm ג'ק מקלאוד God's Chosen Car Park ויקטור רוזן סרט טלוויזיה הבלש המזמר The Singing Detective ד"ר גיבון סדרת טלוויזיה1987 Screenplay סדרת טלוויזיה Friendship's Death סאליבן Coming Up Roses מר ולנטיין1988 The Modern World: Ten Great Writers טיטורלי סדרת טלוויזיה Hidden City אנתוני הרפתקאות הברון מינכהאוזן The Adventures of Baron Munchausen הנרי סולט1989 שובם של המוסקיטרים The Return of the Musketeers צ'ארלס הראשון הסיפור שלי עם רייצ'ל The Rachel Papers גורדון הייוויי Traffik ג'ק ליתגו סדרת טלוויזיה בון Boon פיטר מורטן סדרת טלוויזיה1990 אלוהים שלי God on the Rocks מר מארש סרט טלוויזיה המכשפות The Witches מר אלברט ג'נקינס The Play on One אלכס מקפרסון תוכנית טלוויזיה Bearskin: An Urban Fairytale ג'ורדן אוהב אותך בטירוף Truly, Madly, Deeply סנדי Just Ask for Diamond המפקח סנייפ1991 Shrinks מאט הנסי שאלה של יופי The Object of Beauty ויקטור סווייל Murder Most Horrid מפקח משטרה סדרת טלוויזיה1992 Tell Tale Hearts אנתוני סטידמן מיני סדרה צ'פלין Chaplin מנהל במה In Dreams ד"ר גולד סרט טלוויזיה 1993 Screen One הווארד מולן תוכנית טלוויזיה 1994 זמנים קשים Hard Times סטיבן בלקפול סרט טלוויזיה1995 Jackanory מספר סיפורים The Turnaround ג'יימס וב מסעות אוליבר Oliver's Travels בקסטר מיני סדרה ריצ'רד השלישי Richard III סר ריצ'רד רטקליף Ghostbusters of East Finchley ג'ו סמול תוכנית טלוויזיה1996 The Writing on the Wall בול סרט טלוויזיה The Crow Road קנת מקהואן סדרת טלוויזיה שרמן Sharman סדרת טלוויזיה - פרק אחד Victory קפטן דייווידסון1997 מליסה Melissa מפקח בילוש קמרון מיני-סדרה ספייס וורלד - הסרט Spice World בריאן Mr. White Goes to Westminister בן וייט סרט טלוויזיה1998 הילרי וג'קי Hilary and Jackie מורה לצ'לו Out of Sight מרקוס מיילדיו Oi! Get Off Our Train Walrus (דיבוב) סרט טלוויזיה קצר1999 Chrono-Perambulator פרופ' טדי נוקס סרט קצר Heart מר קרייטמן הקרב על הפאב The Match טומי סאנשיין Sunshine שר המשפטים רעיות ובנות Wives and Daughters מר גיבסון מיני סדרה2000 שותף לפשע Complicity וולאס בייאט The Secret Adventures of Jules Verne סר ניקול מקלין סדרת טלוויזיה 2002 דוקטור ז'יוואגו  Doctor Zhivago  אלכסנדר גרומקו מיני-סדרה 2004 המלחמה של פויל Foyle's War פטריק ג'יימיסון סדרת טלוויזיה 2004 –2005 Shoebox Zoo קריינות סדרת טלוויזיה 2005 סיפורי עיתון Rag Tale לאקי לויד 2006 רוחות של חופש Amazing Grace הנרי דאנדס מיס פוטר Miss Potter רופרט פוטר 2008 דוריט הקטנה Little Dorrit מר מיגלס סדרת טלוויזיה 2009 בעין הסערה (אנ') Into The Storm קלמנט אטלי סרט טלוויזיה של HBO Creation ד"ר גאלי 2009–2011 חוק וסדר: בריטניה Law & Order: UK ג'ורג' קאסל סדרת טלוויזיה 2010 An Gruffalo דיבוב סרט קצר; גרסה גאלית2011 המשפט של היטלר The Man Who Crossed Hitler קורט אונסורג סרט טלוויזיה Fast Freddie, The Widow and Me שופט סרט טלוויזיה2012 דירק ג'נטלי Dirk Gently פרופסור ג'ריקו סדרת טלוויזיה - פרק אחד Falcón איגנסיו אורטגה סדרת טלוויזיה (בפרק "The Silent and the Damned")2014 37 ימים 37 Days לורד מורלי סדרת טלוויזיה 2014–2017 זרה Outlander נד גוואן סדרת טלוויזיה 2015 The Vote סיימון ות'רהאוס שידור חי מתיאטרון דונמאר ורהאוס גורד שחקים High-Rise מרסר 2017 בלתי נשכח Unforgotten הארי אוסבורן עונה שנייה האיש שהמציא את חג המולד The Man Who Invented Christmas מר גרימסבי 2018 Happy New Year, Colin Burstead גורדון 2019 רגשות אשמה Guilt רוי לינץ' 2 פרקים 2021 The Colour Room גורדון 2022 בית הדרקון House of the Dragon לורד לימן ביזברי סדרת טלוויזיה 2024 צעירות מחדש (אנ') Arthur's Whisky הנרי  Banking on Mr. Toad מידלטון קמפבל Kill Jackie אוויין סדרה עתידית של אמזון פריים וידאו  טומב ריידר Tomb Raider וינסטון

קישורים חיצוניים



הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1945